Hősök temploma

1900-as évek eleje: a cukorgyár megalakulása után megváltozott Kaposvár arculata. A keleti városnegyed néhány év alatt jött létre. Többnyire gyári és mezőgazdasági munkások népesítették be.

1920-as évek: elhatározás született, hogy templomot építsenek a Pécsi utcai városrészben, amelynek akkor már több mint hatezer lakosa volt. A cukorgyár igazgatója Kladnigg Alajos anyagi támogatást nyújtott, és arra törekedett, hogy a templom gyorsan felépüljön. A képviselőtestület, a keleti temető egy használaton kívüli részét átengedte az építkezéshez.

1925-ben kezdődött meg a templom építése, Petrovácz Gyula tervei alapján. A lakatos munkákat Győrfi Gyula végezte. Két esztendő alatt készült el az épület.

1927. június 19.: felszentelték a 42 méter hosszú, 12,5 méter széles új templomot. Ezt követően a plébánialak is elkészült, özvegy Szekér Ferencnének köszönhetően, aki erre áldozta vagyonát. 1927. október 30-án áldották meg a Kappéter István kaposvári építész tervezte plébániaházat.

1929 márciusa: felszentelték a Jézus Szíve Plébánia nevet kapott templom harangjait, amelyeket a soproni Seltenhofer és fia cég készített. Négy harang került elhelyezésre a toronyban, a negyediket a kaposvári helyőrség ajándékozta a templomnak. Augusztus 25-én avatták fel az első emléktáblát, ez a császári és királyi 24. tábori vadászzászlóalj hősi hallottainak állít emléket. Az első plébános Boldizsár József Zoltán lett 1930-ban.

1930-as évek eleje: a plébános kezdeményezésére nevezték el a Jézus Szíve templomot Hősök templomának. 1935-től működik a templom orgonája, amely a szegedi dóm orgonájának kicsinyített mása. Boldizsár József Zoltán 1973-ban elhunyt, a templomban nyugszik. 1985-től Agg Józsefet nevezték ki plébánosnak.

2000 májusában, a hősök és mártírok emléknapján a templom előtt avatták fel Kling József szobrászművész alkotását, az elesettek 4,3 méter magas obeliszkjét. 2001-ben felavatták a templom belső falán elhelyezett márványtáblát, melyen 1100 polgári áldozat és katona neve áll. 2006-ban a forradalom 50. évfordulóján, a somogyi 56-osok emléktábláját avatták fel, 2010-ben a Vitézi Rend emléktábláját leplezték le.

2013-ban Mindszenty József emléktábláját avatták fel a templom előtt. Ugyanebben az évben az 1993-ban a Jókai ligetben felavatott második világháborús emlékművet is áthelyezték a Hősök temploma elé. A jelenlegi plébános Rajkai István, aki Agg József 2015-ös halálát követően kapta kinevezését. Az elhunyt plébános - főesperes 2016-ban kapott emléktáblát az épület falán. A templom Kaposvár védett épülete.

## Felhasznált források:

1. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 96-97.
2. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 96-97.
3. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 96-97.
4. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 96-97.
5. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 96-97.
6. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 96-97.
7. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 96-97.
8. ↑ A hivatalos honlap hírei In.: http://jezusszive-kaposvar.hu/

## Weboldalak, online források:

* A Hungaricana e-gyűjteményében: http://bit.ly/2jm5WFY

* Hivatalos honlap: http://jezusszive-kaposvar.hu/

* Hungaricana fotó/képeslap: http://bit.ly/2kj00NC

* KaposvárMost.hu portálon: http://kaposvarmost.hu/kereses?tag=hosok-temploma

* Sonline portálon: http://www.sonline.hu/somogy/kultura/templom-epult-kaposvaron-a-munka-es-a-harcterek-hoseinek-434228/

* Egykor.hu: http://egykor.hu/kaposvar/hosok-temploma/1286

* Műemlékem.hu: http://muemlekem.hu/muemlek?id=-12807

* SomogyiÉrtékek.hu: http://somogyiertekek.hu/oroksegunk-somogyorszag-kincse/dijazottak/hosok-temploma-kaposvar.html

* Budapesti Műszaki és Gazdaságtudományi Egyetem: http://www.geod.bme.hu/staff\_h/varga/foto/vh1/kaposvar-2.html

* Wikipedia: http://bit.ly/2jN59dl

## A Hősök templomáról a Takáts Gyula Könyvtár állományában:

* Cikkek könyvtárunk katalógusában: http://bit.ly/2kFE7pi

* Könyvek, könyvrészletek könyvtárunk katalógusában: http://bit.ly/2jJNaY0

## Ajánlott irodalom:

* Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 96-97. (908.4 K15)

* Balogh L. Krisztina, Nagy Zoltán: Templom épült Kaposváron a munka és a harcterek hőseinek. In: Somogyi Hírlap 71. sz. 2012. 03. 24. p. 4.